Το σπίτι βρίσκεται στην ενδοχώρα της Τήνου, στο όμορφο χωριό Φαλατάδος. Η επιλογή του χωριού είναι τέλεια ως βάση για να εξερευνήσεις το νησί, διότι σε κοντινή απόσταση από εκεί υπάρχουν τα πιο ωραία χωριά της Τήνου όπως επίσης και από τις πιο ωραίες παραλίες. Επίσης υπάρχουν διάφορα πολιτιστικά δρώμενα σε κοντινά χωριά και πολλά μονοπάτια στην περιοχή αυτή για όσους αγαπούν το περπάτημα. Το σπίτι του Βασίλη είναι πέτρινο και δροσερό, είναι ευρύχωρο και πολύ λειτουργικό (ως οικογένεια είχαμε όλα τα κομφόρ). Έχει 2 αυλές, μια μικρότερη μπροστά και μια μεγάλη πίσω που χρησιμοποιούσαμε τόσο για πρωινό όσο και για να δούμε τα αστέρια το βράδυ. Επίσης το σπίτι είναι πολύ όμορφα διακοσμημένο, κάτι που συνέβαλε στο να χαιρόμαστε να καθόμαστε και μέσα για καφέ ή για παιχνίδι με τα παιδιά.
Η κυρία Μαρία, η μήτερα του Βασίλη, ήταν κάτι περισσότερο από καλή οικοδέσποινα, πολύ φιλόξενη, με πραγματικό ενδιαφέρον για την άνετη και ασφαλή διαμονή μας. Μας καλωσόρισε με ένα καλάθι με τοπική ρακή και γλυκάκια από την Τήνο, μας έδωσε πολλές πληροφορίες για το νησί και για εκδηλώσεις που υπήρχαν και μας αγκάλιασε με τον απίστευτα ζεστό χαρακτήρα της. Την λατρέψαμε οικογενειακώς!